《送张西和南归》
宋代·度正

长记春风拂拂吹，乌奴江上濯涟漪。
便论槃叟心传日，更及南涟指授时。
戎貊也应知姓字，亲朋未必记芝眉。
公朝有意开皇极，不用溪头理钓丝。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。